Projektas
LAZDIJŲ RAJONO SAVIVALDYBĖS TARYBA

SPRENDIMAS
DĖL UŽDAROSIOS AKCINĖS BENDROVĖS „LAZDIJŲ PASLAUGOS“ LIKVIDAVIMO

2022 m. lapkričio 11   d. Nr. 34-1277
Lazdijai

[bookmark: _Hlk117686356]Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos civilinio kodekso 2.106 straipsnio 1 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 23 straipsnio 1 dalimi, Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“, 5.1.4 ir 10.1 papunkčiais, Lazdijų rajono savivaldybės taryba nusprendžia:
1. Pritarti uždarosios akcinės bendrovės „Lazdijų paslaugos“ (kodas 305925522) likvidavimui.
2. Įpareigoti Lazdijų rajono savivaldybės administracijos direktorių teisės aktų nustatyta tvarka priimti sprendimus dėl uždarosios akcinės bendrovės „Lazdijų paslaugos“ likvidavimo.
3. Nustatyti, kad šis sprendimas per vieną mėnesį nuo paskelbimo dienos gali būti skundžiamas pasirinktinai Lietuvos administracinių ginčų komisijos Kauno apygardos skyriui, adresu: Laisvės al. 36, LT-44240 Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno rūmams, adresu: A. Mickevičiaus g. 8A, LT-44312 Kaunas, Lietuvos Respublikos administracinių bylų teisenos įstatymo nustatyta tvarka.

